Tina Turner

She arraneyder, daunseyr, ben-aghteyr, as ughtar va ruggit ayns ny Steatyn Unnaneysit as va jeant ny seyraanagh Elveeishagh va Tina Turner (ruggit myr Anna Mae Bullock; 26 Sauin 1939 – 24 Boaldyn 2023). V'ee enmyssit dy mennick myr "Queen of Rock 'n' Roll" ("Benrein y Chiall Rock 'n' Roll"), erreish j'ee ar-ghoo y gheddyn myr yn ard-arraneyder ayns Ike & Tina Turner Revue roish my ren ee launshey coorse rahoil myr cloieder lioree hene.

Ghow Turner toshiaght rish e coorse bea marish Kings of Rhythm lesh Ike Turner ayns 1957. Fo'n ennym Little Ann, chloie ee er e chied recortys, "Boxtop", ayns 1958. Ayns 1960, chloie ee da'n chied cheayrt myr Tina Turner lesh y tingyl "A Fool in Love". Haink er y phiyr Ike & Tina Turner dy ve coontit myr "nane jeh ny cloiaghyn bio smoo trean er-dy-rieau". Skeayll ad magh ard-arraneyn lheid as "It's Gonna Work Out Fine", "River Deep – Mountain High", "Proud Mary" as "Nutbush City Limits", roish my jagh ad er ny scarrey ayns 1976.

Ayns ny 1980yn, ren Turner launshey "foddee y çheet-neear share v'ayn rieau ayns shennaghys y chiaull". Ghow e albym Private Dancer voish y vlein 1984 stiagh yn arrane mooar "What's Love Got to Do with It", chossyn Aundyr Grammy son Recortys y Vlein as haink dy ve yn ynrican arrane eck ren roshtyn earroo nane er y chaart Billboard Hot 100. As ee 44 bleeaney d'eash, she ish va'n ellyneyr bwoirrin lioree hene shinney roshtyn baare y Hot 100. Haink ny smoo rah marish "Better Be Good to Me", "Private Dancer", "We Don't Need Another Hero (Thunderdome)", "Typical Male", "The Best", "I Don't Wanna Fight" as "GoldenEye". Car e turrys Break Every Rule World Tour ayns 1988, chur ee sheese recortys 'sy Guinness World Record son y lught eaishtagh eeckagh smoo (180,000) da cloieder erbee ny lomarcan.

Chammah's e coorse 'sy chiaull, chloie Turner ayns ny filmyn Tommy (1975) as Mad Max Beyond Thunderdome (1985). Ayns 1993, va What's Love Got to Do with It, fillym beashnyssagh va doltit voish e hene-veashnys I, Tina: My Life Story, skeayllt magh. Ayns 2009, hie Turner magh erreish j'ee goaill jerrey rish e turrys Tina!: 50th Anniversary Tour. Ayns 2018, haink urree dy ve ny bun-chooish da'n obbyr chiaullee Tina.

Ren ee creck ny smoo na 100 millioonyn dy recortyssyn er feie ny Cruinney as, rere shen, t'ee coontit myr nane jeh ny h-ellyneyryn smoo creckit v'ayn rieau. Hooar ee 12 Aundyr Grammy, goaill stiagh hoght aundyryn cohirreydagh, tree aundyryn er y Grammy Hall of Fame, as aundyr y Grammy Lifetime Achievement Award. She ish va'n chied ellyneyr gorrym as y chied ven v'er coodagh Rolling Stone. Chur Rolling Stone ee mastey ny 100 Ellyneyryn Share Rieau as ny 100 Arraneyderyn Share Rieau. Va rollage ec Turner er y Hollywood Walk of Fame as y St. Louis Walk of Fame. Daa cheayrt v'ee indughtit 'sy Rock and Roll Hall of Fame, marish Ike Turner ayns 1991 as myr ellyneyr lioree hene ayns 2021.

As ee 83 bleeaney d'eash, hooar Turner baase lurg çhingys foddey-emshyragh er 24 Boaldyn 2023.

Imraaghyn

Kianglaghyn magh


 Tina Turner er Rock Hall




Ronney:Ruggyryn 'sy vlein 1939
Ronney:Baaseyn 'sy vlein 2023
Ronney:Aghteyryn ass Missouri
Ronney:Aghteyryn ass Tennessee
Ronney:Aghteyryn Affro-Americaanagh
Ronney:Cummeyderyn daunse bwoirrin Americaanagh
Ronney:Daunseyryn bwoirrin Americaanagh
Ronney:Arraneyderyn craa-chiaull bwoirrin Americaanagh
Ronney:Arraneyderyn kiaull ryddim as groamid Americaanagh
Ronney:Hene-veashneyderyn bwoirrin Americaanagh
Ronney:Screeudeyryn bwoirrin Americaanagh
Ronney:Screeudeyryn ass Missouri
Ronney:Screeudeyryn ass Tennessee
Ronney:Daunseyryn ass Missouri
Ronney:Daunsyeyrn ass Tennessee
Ronney:Contraltyn Americaanagh
Ronney:Arraneyderyn pop-chiaull bwoirrin Americaanagh
Ronney:Arraneyderyn pop-chiaull chraaee bwoirrin Americaanagh
Ronney:Aghteyryn fillym bwoirrin Americaanagh
Ronney:Aghteyryn çhellveeish bwoirrin Americaanagh
Ronney:Arraneyderyn kiaull anmey Americaanagh
Ronney:Deiney ass St. Louis
Ronney:Ellyneyryn Capitol Records
Ronney:Ellyneyryn EMI Records
Ronney:Aa-heyraanee Americaanagh
Ronney:Olteynyn Ike & Tina Turner
Ronney:Olteynyn Kings of Rhythm
Ronney:Ellyneyryn Parlophone
Ronney:Deiney ass Brownsville, Tennessee
Ronney:Deiney ass Haywood County, Tennessee
Ronney:Deiney ass Küsnacht
Ronney:Deiney ass View Park–Windsor Hills, California
Ronney:Deiney ass Zürich
Ronney:Ellyneyryn Pompeii Records
Ronney:Arraneyderyn ass Missouri
Ronney:Arraneyderyn ass Tennessee
Ronney:Ellyneyryn Sonja Records
Ronney:Aghteyryn çhellveeish bwoirrin Elveeishagh
Ronney:Ellyneyryn United Artists Records
Ronney:Ellyneyryn Virgin Records
Ronney:Hene-veashnyseyryn bwoirrin